Investiția propusă trebuie să vizeze doar codul CAEN precizat în cadrul proiectului. În conformitate cu prevederile Ghidului solicitantului, secțiunea 2.7. Ajutorul de minimis “Dacă, pe lângă domeniul de activitate în care se realizează investiția propusă prin cererea de finanțare, întreprinderea solicitantă desfășoară activități și în alte domenii (clase CAEN), dintre care unele sunt excluse din aria de aplicare a Regulamentului de minimis și/sau a Schemei de ajutor de minimis aplicabile acestui apel, ori plafonul aplicabil acestor domenii este mai mic de 200.000 euro, atunci acestei întreprinderi i se poate aplica plafonul de 200.000 euro doar dacă, de finanțarea primită, nu va beneficia în activitățile desfășurate în domeniile excluse ori cărora li se aplică un plafon mai mic. Acest aspect este inclus în Declarația de angajament, depusă odată cu cererea de finanțare.”
De asemenea, conform prevederilor Ghidului solicitantului, sectiunea 3.2 - Eligibilitatea solicitantului, 2 - Domeniul de activitate în care se realizează investiţia, “d. Investiția propusă prin proiect trebuie să vizeze o singură clasă CAEN.”
Aceste aspecte sunt asumate si prin declaratia de angajament la punctul H: “În cazul în care solicitantul desfășoară sau va desfășura activități în mai multe domenii de activitate, ajutorul de minimis obținut prin POR 2014-2020 nu va fi utilizat într-un alt domeniu de activitate (i.e. clasă CAEN) decât cel menționat în cererea de finanțare.”